ທຳນຽບຫ້າແຈ ປະກາດປິດຖານທັບ ສຫລ 10 ກວ່າແຫ່ງ ໃນຢູໂຣບ
ທຳນຽບຫ້າແຈ ປະກາດປິດຖານທັບ ສະຫະລັດ ໃນຢູໂຣບ 10 ກວ່າ​ແຫ່ງ ເພື່ອປະຢັດເງິນ ເຖິງ 500 ລ້ານໂດລາ ຕໍ່ປີ.
ສະຫະລັດ ກ່າວວ່າ ຕົນຈະປິດຖານທັບສິບກວ່າແຫ່ງ ໃນຢູໂຣບ ໃນການເຄຶ່ອນໄຫວ ທີ່ກະຊວງປ້ອງກັນປະເທດ ຄາດວ່າ ຈະ ປະຢັດເງິນໄດ້ ເຖິງ 500 ລ້ານໂດລາຕໍ່ປີ ເວລາໃດທີ່ໄດ້ມີການ ຈັດຕັ້ງປະຕິບັດຢ່າງເຕັມສ່ວນແລ້ວ ໂດຍຈະບໍ່ມີຜົນກະທົບ ໃດໆ ຕໍ່ຄວາມສາມາດທາງທະຫານ ໃນການຮັບມືກັບວິກິດ ການຢູ່ທົ່ວຢູໂຣບ ລາຍຊື່ຖານທັບໃນຢູໂຣບ ທີ່ໄດ້ປະກາດປິດໃນວັນພະຫັດ ວານນີ້ ແມ່ນຮວມທັງການປະຕິບັດງານ ທີ່ຖານທັບອາກາດ ອັງກິດ ຢູ່ເມືອງ Midenhall ທາງພາກຕາເວັນອອກສຽງ ເໜືອຂອງນະຄອນລອນດອນ ນີ້ເປັນການປິດຖານທັບໃນ ຈຳນວນທີ່ໃຫຍ່ທີ່ສຸດ ນັບແຕ່ສົງຄາມເຢັນໄດ້ສີ້ນສຸດລົງ ຖານທັບແຫ່ງນີ້ ເປັນທີ່ຕັ້ງຂອງສູນກາງເຮືອບິນຕື່ມນ້ຳມັນ ເຮືອບິນສອດແນມແລະເຮືອ ບິນສຳຫລັບການປະຕິບັດງານພິເສດ ແລະກໍມີທະຫານສະຫະລັດ ພ້ອມດ້ວຍຄອບຄົວ 3,200 ຄົນ ອາໄສຢູ່ທີ່ຖານທັບແຫ່ງນີ້ ນອກນັ້ນ ສະຫະລັດຍັງຈະສີ້ນສຸດການປະຕິບັດງານຢູ່ໃນຖານທັບອື່ນໆອີກ 14 ແຫ່ງໃນ ເຢຍຣະມັນ ແບລຢ້ຽມ ແລະເນເທີແລນ ຖານທັບຫລາຍໆແຫ່ງ ໄດ້ຖືກໃຊ້ມາ ນັບຕັ້ງແຕ່ປະມານຕອນເກີດສົງຄາມໂລກ ຄັ້ງທີ ສອງ ບັນດານັກວິເຄາະ ກ່າວຕໍ່ໝັງສືພິມ  ວ່າ ການປິດຖານທັບໃນ ຢູໂຣບ ຄວນຈະຊ່ວຍແຜ້ວທາງໄປດ້ວຍດີ ຕໍ່ການປີດຖານທັບຕ່າງໆຕື່ມອີກ ຢູ່ໃນສະຫະລັດ